AIŠKINAMASIS RAŠTAS

Dėl savivaldybės nekilnojamojo turto perdavimo Molėtų progimnazijai valdyti patikėjimo teise

1. Parengto tarybos sprendimo projekto tikslai ir uždaviniai:

Sprendimo projekto tikslas – perduoti valdyti patikėjimo teise Molėtų progimnazijai savivaldybės nekilnojamąjį turtą savarankiškosioms savivaldybės funkcijoms įgyvendinti.

2. Siūlomos teisinio reguliavimo nuostatos:

Priėmus sprendimą, Molėtų progimnazija turtą apskaitys ir įregistruos turto patikėjimo teisę VĮ Registrų centre.

3. Laukiami rezultatai:

Perduotą turtą valdys ir prižiūrės savivaldybės biudžetinė įstaiga, kuri šiuo turtu naudojasi.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Nauji inžineriniai statiniai pastatyti įgyvendinant projektą „Sporto aikštelės Jaunimo g. 1, Molėtų mieste, paprasto remonto aprašas. Parengimo metai 2020 Nr. ROL-20/08“. Projekto finansavimo šaltinis - valstybės biudžeto lėšos. Sprendimo 2 punktu perduodamas turtas yra apskaitytas Molėtų progimnazijos turto apskaitoje, tačiau atlikus statinių kadastro duomenų tikslinimą, pasikeitė turto vienetai ir unikalūs numeriai.